На гробу (Јесењин)
Сећање на покојника

Овде у гробу, под жалосном врбом,
Спава у земљи, погребен,
Пречисте душе у сандуку грубом,
С огњеном вером у себе.
Тихо се угаси јасни пламен
Патничке душе те свете,
Челом му - к'о неки знамен,
Суморне сенке све лете.
Спава он, врбе се над њим савиле,
И гране около висе,
Као у мисли да су се зариле,
Као о њему да мисле.
Тихо, од ветра што тугу доноси,
Плачу даљине крај пута,
К'о да све жали што прерано покоси
Једног младића смрт љута.

Сергеј Јесењин

прев. Миодраг Сибиновић
ru:На память об усопшем. У могилы (Есенин)